pythainlp/thaigov-v2-corpus-22032023 huggingface dataset:
วันพฤหัสบดีที่ 26 สิงหาคม 2564
โฆษกรัฐบาลชี้ ฝ่ายค้านชวนคนไทยลงมติไม่ไว้วางใจรัฐบาลไม่เหมาะสม วอนอย่านำไปขยายผลต่อนอกสภาฯ ย้ำสิ่งที่ค้ำจุนรัฐบาล คือความเชื่อมั่นและความศรัทธาของประชาชน
โฆษกรัฐบาลชี้ ฝ่ายค้านชวนคนไทยลงมติไม่ไว้วางใจรัฐบาลไม่เหมาะสม วอนอย่านำไปขยายผลต่อนอกสภาฯ ย้ำสิ่งที่ค้ำจุนรัฐบาล คือความเชื่อมั่นและความศรัทธาของประชาชน
วันที่ 26 ส.ค.64 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายสมพงษ์ อมรวิวัฒน์ หัวหน้าพรรคเพื่อไทย แถลงข่าวเชิญชวนประชาชนร่วมลงมติไม่ไว้วางใจรัฐบาล พล.อ.ประยุทธ์ จันทร์โอชา นายกฯ และรมว.กลาโหมว่า การอภิปรายไม่ไว้วางใจรัฐบาลเป็นกลไกหนึ่งในการตรวจสอบรัฐบาลตามระบอบประชาธิปไตยของพรรคร่วมฝ่ายค้าน ซึ่งเป็นสิทธิที่ชอบธรรมและสามารถดำเนินการได้ แต่การเชิญชวนพี่น้องประชาชนให้ร่วมลงชื่อโหวตไม่วางใจรัฐบาลด้วยนั้น ฝ่ายค้านต้องทบทวนให้ดีว่าเหมาะสมหรือไม่ เพราะการอภิปรายไม่ไว้วางใจรัฐบาลควรเป็นเรื่องที่ดำเนินการภายในที่ประชุมสภาฯ ไม่ควรนำไปขยายผลออกไปสู่นอกสภาฯ หากฝ่ายค้านมั่นใจว่ามีข้อมูลเพียงพอ ก็สามารถนำมาแสดงและอภิปรายต่อที่ประชุมสภาฯ ได้ จากนั้นก็ยังสามารถยื่นให้หน่วยงานที่เกี่ยวข้องดำเนินการต่อตามขั้นตอนได้อีกด้วย อย่างไรก็ตาม อยากให้การอภิปรายนั้นเป็นไปด้วยเหตุและผล ไม่ใช่ใช้เป็นเวทีสาดโคลนใส่กัน โดยรัฐบาลจะถือโอกาสนี้ชี้แจงเพื่อทำความเข้าใจกับประชาชนถึงนโยบายต่าง ๆ ของรัฐบาลด้วยเช่นกัน
นายธนกร กล่าวอีกว่า ส่วนกรณีที่ฝ่ายค้านระบุว่า เสียงข้างมากของ ส.ส.พรรคร่วมรัฐบาลในสภาฯ รวมกับเสียงของสมาชิกวุฒิสภา ค้ำจุนการอยู่รอดของรัฐบาลและการดำรงอยู่ในตำแหน่งของนายกฯ นั้น ขอชี้แจงว่า การกล่าวหาดังกล่าวถือเป็นการไม่ให้เกียรติสมาชิกวุฒิสภา และเพื่อนส.ส.ในซีกรัฐบาลเกินไปหรือไม่ เพราะสมาชิกวุฒิสภาย่อมมีดุลพินิจของท่านเอง ไม่มีใครไปบังคับหรือสั่งการใด ๆ ได้ ขณะที่ ส.ส.รัฐบาลนั้นก็เป็นตัวแทนของประชาชนเช่นเดียวกับ ส.ส.ฝ่ายค้าน ศักดิ์และสิทธิเท่าเทียมกัน แต่วันนี้สิ่งที่ค้ำจุนรัฐบาลอยู่ก็คือ ความเชื่อมั่นและความศรัทธาของประชาชนที่มีต่อ พล.อ.ประยุทธ์ ที่คิดนโยบายต่าง ๆ เพื่อช่วยเหลือประชาชนทุกกลุ่ม อย่างไรก็ตาม วันนี้ประเทศกำลังเผชิญวิกฤตโควิด-19 รัฐบาลทุ่มสรรพกำลังแก้ปัญหาอย่างเต็มที่ เชื่อว่าเมื่อพี่น้องประชาชนให้ความร่วมมือเป็นอย่างดีอย่างทุกวันนี้ เราจะผ่านพ้นวิกฤตินี้ไปได้โดยเร็วอย่างแน่นอน
วันพุธที่ 3 สิงหาคม 2565
นายกฯ ลงพื้นที่ "จ.กาญจนบุรี” ติดตามผลการแก้ปัญหา “น้ำอุปโภคบริโภค - เกษตร” และการปรับปรุงภูมิทัศน์ริมฝั่งแม่น้ำแคว 4 ส.ค. 65
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม มีภารกิจลงพื้นที่ตรวจราชการ จ.กาญจนบุรี ในวันพฤหัสบดีที่ 4 ส.ค. 65 เพื่อติดตามผลการแก้ปัญหาน้ำสำหรับอุปโภคบริโภคและทำการเกษตรบริเวณ ต.ห้วยกระเจา อ.ห้วยกระเจา เนื่องจากเป็นพื้นที่ที่ประสบปัญหาขาดแคลนน้ำ และได้รับผลกระทบจากภัยแล้งเป็นประจำทุกปี
.
ในช่วงบ่าย นายกฯ จะเดินทางไปตรวจการจัดระเบียบและปรับปรุงภูมิทัศน์บริเวณสองฝั่งแม่น้ำแคว ภายใต้โครงการปรับปรุงภูมิทัศน์และพัฒนาเมืองเก่ากาญจนบุรีและสองฝั่งแม่น้ำแควน้อยแควใหญ่ ที่ได้ดำเนินการแก้ไขปัญหาแพรุกล้ำบริเวณแม่น้ำ อาทิ การดำเนินการด้านกฎหมาย การลดมลภาวะทางเสียง และการพัฒนาคุณภาพชีวิตของประชาชนชาวเรือชาวแพที่ได้รับความเดือดร้อน
.
โดยบริเวณดังกล่าวได้ดำเนินการปรับปรุงภูมิทัศน์ท่าเทียบเรือขุนแผน มีจุดชมวิว Sky Walk ที่นักท่องเที่ยวสามารถชมทัศนียภาพแม่น้ำสองสี คือ แม่น้ำแควน้อยและแม่น้ำแควใหญ่ได้ ถือว่าเป็นแลนด์มาร์กแห่งใหม่ของ จ.กาญจนบุรี รวมทั้ง Walking Street บริเวณริมฝั่งแม่น้ำแควใหญ่ ที่จะเป็นส่วนสำคัญในการฟื้นฟูภาคการท่องเที่ยว และพัฒนาเศรษฐกิจฐานรากของชาวกาญจนบุรีภายหลังสถานการณ์การแพร่ระบาดของโรคโควิด-19
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพุธที่ 17 พฤศจิกายน 2564
PM: Thailand to acquire additional 65 million doses of COVID-19 vaccines for next year
PM: Thailand to acquire additional 65 million doses of COVID-19 vaccines for next year
November 16, 2021, at 1315hrs, Sofitel Krabi Phokeethra Golf & Spa Resort, Krabi, Prime Minister and Defense Minister Gen. Prayut Chan-o-cha stated about acquisition of the COVID-19 vaccine for next year that the contract has been made so far for the purchase of 65 million doses. In purchasing the COVID-19 vaccine, the Government will take into consideration R&D, and different technologies and forms of the vaccines, such as intranasal vaccines, to ensure that the Thai people receive the most suitable and effective COVID-19 vaccines.
Thailand has been on course in tackling the COVID-19 situation. The budget allocated for the remedies to alleviate economic impact of the COVID-19 on the Thai people accounts for 25% of GDP, the second largest in APEC after Chile. According to the Prime Minister, the Thai Government has genuinely concerned over people’s wellbeing, and strives to mitigate their plights and lead them to overcome the crisis.
The Prime Minister also expressed concern over the wellbeing of the farmers who have been impacted by the issues of current concern, e.g., household debts, pubic debts, gasoline oils, and instructed concerned ministers to look into the possibility of agricultural restructuring from upstream, midstream to downstream to reduce production cost, and farmland rental fees in accordance with the law.
วันศุกร์ที่ 15 ตุลาคม 2564
นายกฯ ตรวจเยี่ยมการบริหารจัดการน้ำ และการใช้พลังงานหมุนเวียนในการผลิตไฟฟ้า โดยใช้นวัตกรรมโซลาร์เซลล์ลอยน้ำไฮบริดกับพลังน้ำที่มีขนาดใหญ่ที่สุดในโลก เขื่อนสิรินธร
นายกฯ ตรวจเยี่ยมการบริหารจัดการน้ำ และการใช้พลังงานหมุนเวียนในการผลิตไฟฟ้า โดยใช้นวัตกรรมโซลาร์เซลล์ลอยน้ำไฮบริดกับพลังน้ำที่มีขนาดใหญ่ที่สุดในโลก เขื่อนสิรินธร กำชับบริหารจัดการน้ำให้เกิดประโยชน์ที่สุด
วันนี้ (15 ตุลาคม 2564) เวลา 14.00 น. ณ เขื่อนสิรินธร ตำบลนิคมลำโดมน้อย อำเภอสิรินธร จังหวัดอุบลราชธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมการบริหารจัดการน้ำ และการใช้พลังงานหมุนเวียนในการผลิตไฟฟ้า โดยใช้นวัตกรรม โซลาร์เซลล์ลอยน้ำไฮบริดกับพลังน้ำที่มีขนาดใหญ่ที่สุดในโลก
สำหรับโรงไฟฟ้าโซลาร์เซลล์ลอยน้ำไฮบริดเขื่อนสิรินธร ถือเป็นโรงไฟฟ้าโซลาร์เซลล์ลอยน้ำไฮบริดที่มีขนาดใหญ่ที่สุดในโลก กำลังผลิต 45 เมกะวัตต์ ซึ่งเป็นการผลิตไฟฟ้าแบบผสมผสานระหว่าง “พลังงานแสงอาทิตย์” และ “พลังน้ำ” โดยโซลาร์เซลล์จะผลิตไฟฟ้าในช่วงกลางวัน และนำพลังน้ำมาผลิตไฟฟ้าเสริมในช่วงที่ความเข้มแสงไม่เพียงพอหรือช่วงกลางคืน ทำให้ผลิตไฟฟ้าได้อย่างต่อเนื่องยาวนาน ช่วยลดความไม่แน่นอนของพลังงานหมุนเวียนที่ปกติแล้วจะขึ้นอยู่กับสภาพอากาศ
การออกแบบและติดตั้งแผงโซลาร์เซลล์บนทุ่นลอยน้ำและอุปกรณ์ต่าง ๆ คำนึงถึงการรักษาสภาพแวดล้อมเป็นสำคัญจึงเลือกใช้วัสดุที่เป็นมิตรต่อสิ่งแวดล้อม อาทิ แผงโซลาร์เซลล์ชนิดกระจกทั้งสองด้าน (Double Glass) สามารถทนความชื้นได้สูงและไม่มีสิ่งปนเปื้อนลงสู่แหล่งน้ำ ทุ่นลอยน้ำชนิด HDPE (High Density Polyethylene) ซึ่งวัสดุประเภทเดียวกับท่อส่งน้ำประปา จึงเป็นมิตรกับสิ่งแวดล้อมและสัตว์น้ำ อีกทั้งการติดตั้งแผงโซลาร์เซลล์ในพื้นที่อ่างเก็บน้ำในเขื่อนยังช่วยไม่ให้เกิดผลกระทบต่อพื้นที่เกษตรกรรม สามารถช่วยลดการปล่อยก๊าซเรือนกระจกซึ่งเป็นสาเหตุของภาวะโลกร้อนได้ถึงประมาณ 47,000 ตัน/ปี หรือเทียบเท่ากับการปลูกป่า 37,600 ไร่
นายกรัฐมนตรีชื่นชมการดำเนินการโรงไฟฟ้าโซลาร์เซลล์ ช่วยส่งเสริมการใช้พลังงานที่เป็นมิตรต่อสิ่งแวดล้อม ช่วยลดโลกร้อน โอกาสนี้ ยังได้สอบถามถึงศักยภาพปริมาณน้ำในเขื่อนในการรองรับปริมาณน้ำฝน กำชับเรื่องการบริหารจัดการน้ำให้เกิดประโยชน์ที่สุด ในส่วนของการแก้ไขปัญหาน้ำท่วมซ้ำซาก ขอให้แก้ไขในแต่ละจุดเพื่อลดผลกระทบบรรเทาความเดือดร้อนต่อประชาชน ยืนยันรัฐบาลพร้อมดำเนินการแก้ไขปัญหามาโดยตลอด แต่บางโครงการติดปัญหาเรื่องผลกระทบต่อชาวบ้าน ขอให้ผู้ว่าราชการจังหวัดลงพื้นที่สำรวจความคิดเห็น เร่งสร้างความเข้าใจกับชาวบ้านต่อไป
จากนั้น นายกรัฐมนตรีพร้อมคณะได้เยี่ยมชม “เส้นทางเดินชมธรรมชาติ หรือ Nature Walkway” ซึ่ง การไฟฟ้าฝ่ายผลิตแห่งประเทศไทย (กฟผ.) ได้เร่งก่อสร้างเพื่อเป็นจุดเช็คอินและแหล่งท่องเที่ยวสำคัญแห่งใหม่ของ จ.อุบลราชธานี สามารถชมโซลาร์เซลล์ลอยน้ำไฮบริดใหญ่ที่สุดในโลกในมุมสูงอย่างใกล้ชิด ปัจจุบันอยู่ระหว่างปรับภูมิทัศน์รอบพื้นที่รวมถึงก่อสร้างอาคารอเนกประสงค์สำหรับให้ข้อมูลนักท่องเที่ยวก่อนเดินชม เตรียมเปิดให้ประชาชนทั่วไปเข้าชมได้ในเดือนมกราคม 2565 คาดว่าจะช่วยเสริมให้ธุรกิจท่องเที่ยวของจังหวัดกลับมาคึกคัก ช่วยสร้างรายได้ให้กับชุมชนอีกทางหนึ่ง
โดยนายกรัฐมนตรีได้กล่าวขอบคุณทุกหน่วยงานที่ได้ดำเนินโครงการที่เป็นประโยชน์ รู้สึกดีใจกับชาวอุบลราชธานีที่มีแหล่งท่องเที่ยวธรรมชาติ หวังให้เป็นแลนด์มาร์คด้านการท่องเที่ยวแห่งใหม่ของจังหวัดอุบลราชธานี ช่วยสร้างรายได้ กระตุ้นเศรษฐกิจภายในจังหวัด พร้อมกับแนะนำให้ปลูกไม้ยืนต้นให้มีสีสันที่งดงามสร้างบรรยากาศตลอดเส้นทางการเดินชม Nature Walkway
วันอาทิตย์ที่ 28 พฤศจิกายน 2564
สธ. เปิด 3 จุดฉีดวัคซีน mRNA สำหรับ "ผู้ไม่เคยฉีดมาก่อน - รอวัคซีนทางเลือก" ยืนยัน! วัคซีนที่รัฐจัดซื้อ "มีมาตรฐาน - ลดเสี่ยงติดเชื้อ - ป้องกันป่วยหนัก - ลดการเสียชีวิต"
.....
กระทรวงสาธารณสุข (สธ.) ได้จัดตรียมวัคซีนโควิด-19 ชนิด mRNA ไว้ให้บริการแก่ประชาชน กลุ่มผู้ที่ยังไม่ได้รับวัคซีนเข็มแรก หรือผู้ที่จองซื้อวัคซีนทางเลือกไว้ สำหรับประชาชนในพื้นที่ กทม. ได้จัดสถานที่ฉีดวัคซีน mRNA ไว้ 3 แห่ง คือ
.
> ศูนย์ฉีดวัคซีนกลางบางซื่อ
> สถาบันบำราศนราดูร
> โรงพยาบาลศรีธัญญา
.
ส่วนผู้ที่อาศัยในต่างจังหวัดจะให้สำนักงานสาธารณสุขจังหวัดสำรวจ และจัดส่งวัคซีน mRNA ไปให้
.
ยืนยันว่าวัคซีนทุกชนิดที่รัฐบาลจัดซื้อเป็นวัคซีนที่ได้มาตรฐาน มีประสิทธิภาพและประสิทธิผลลดความเสี่ยงติดเชื้อ ป้องกันป่วยหนักและเสียชีวิตได้ และคาดว่าจะฉีดครบ 100 ล้านโดส ภายในสิ้นเดือน พ.ย. นี้
.
สำหรับศูนย์ฉีดวัคซีนกลางบางซื่อ ประชาชนทั่วไปอายุตั้งแต่ 18 ปี กรุณานัดจองคิวผ่านเครือข่ายมือถือ ดังนี้
วันอังคารที่ 12 กรกฎาคม 2565
บขส. อำนวยความสะดวกและส่งผู้โดยสารเดินทางกลับภูมิลำเนา ในช่วงเทศกาลวันหยุดอาสาฬหบูชาและวันเข้าพรรษา
ระหว่างวันที่ 13 - 17 กรกฎาคม 2565
นายสรพงศ์ ไพฑูรย์พงษ์ รองปลัดกระทรวงคมนาคม และประธานกรรมการบริษัท ขนส่ง จำกัด (บขส.) ร่วมอำนวยความสะดวกและส่งผู้โดยสารเดินทางกลับภูมิลำเนา ในช่วงเทศกาลวันหยุดอาสาฬหบูชาและวันเข้าพรรษา ระหว่างวันที่ 13 - 17 กรกฎาคม 2565 ณ สถานีขนส่งผู้โดยสารกรุงเทพ (จตุจักร) หรือหมอชิต 2 ในวันนี้ (12 กรกฎาคม 2565) เวลาประมาณ 20.30 น. โดยมี นายสัญลักข์ ปัญวัฒนลิขิต กรรมการผู้จัดการใหญ่ บขส. และผู้บริหาร บขส. ร่วมอำนวยความสะดวกและส่งผู้โดยสารฯ ด้วย
นายสรพงศ์ ไพฑูรย์พงษ์ กล่าวว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชนเดินทางช่วงวันหยุด จึงได้กำชับให้ทุกหน่วยงานที่เกี่ยวข้องจัดเจ้าหน้าที่อำนวยความสะดวกและบริการประชาชนอย่างเต็มที่ เพื่อให้ประชาชนที่เดินทางได้รับความสะดวกพร้อมเน้นย้ำให้ดูแลเรื่องความปลอดภัยของรถโดยสารและพนักงานขับรถทุกคน ต้องมีการตรวจความพร้อมก่อนออกเดินทางรวมทั้งให้สถานีขนส่งฯ ต้องดำเนินการตามมาตรการสาธารณสุขอย่างเคร่งครัด เพื่อป้องกันการแพร่ระบาดของ COVID-19
โดย บขส. มีมาตรการด้านความปลอดภัย ทั้งตรวจวัดอุณภูมิผู้โดยสารก่อนเข้าสถานีฯ ขอความร่วมมือผู้โดยสารสวมหน้ากากอนามัย งดรับประทานอาหารบนรถตลอดการเดินทาง และขอให้ผู้โดยสารคาดเข็มขัดนิรภัย เป็นต้น
สำหรับบรรยากาศในการเดินทางที่สถานีขนส่งหมอชิต เมื่อเวลาประมาณ 21.00 น. มีผู้โดยสารเดินทางมาใช้บริการ เกือบ 30,000 คน โดย บขส.ได้จัดรถโดยสาร (รถบขส. รถร่วม และรถตู้) ให้บริการกว่า 2,600 เที่ยวอย่างไรก็ดี เมื่อช่วงค่ำที่ผ่านมา มีฝนตกหนักทำให้บริเวณโดยรอบสถานีขนส่งผู้โดยสารหมอชิต 2 การจราจรค่อนข้างติดขัด ทั้งนี้ การจราจรเริ่มคลี่คลายแล้ว คาดว่า บขส. จะสามารถส่งผู้โดยสารเดินทางออกจากกรุงเทพฯ ได้หมด ในเวลาประมาณ 23.00 น.
วันอาทิตย์ที่ 10 เมษายน 2565
นายก ห่วงลูกจ้างเจวีซีเคนวูดที่ปทุมธานีถูกเลิกจ้าง สั่ง รมว.สุชาติ เร่งช่วยเหลือหางานใหม่รองรับ
นายก ห่วงลูกจ้างเจวีซีเคนวูดที่ปทุมธานีถูกเลิกจ้าง สั่ง รมว.สุชาติ เร่งช่วยเหลือหางานใหม่รองรับ
นายสุชาติชมกลิ่นรัฐมนตรีว่าการกระทรวงแรงงานเปิดเผยถึงกรณีที่มีการเผยแพร่ข่าวในเพจข่าวสารชลบุรี-ระยองว่า'เจวีซีเคนวูด’บริษัทเครื่องเสียงปิดกิจการถาวรย้ายฐานกลับญี่ปุ่นซึ่งในเรื่องนี้นั้นท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ติดตามสถานการณ์และห่วงใยพี่น้องผู้ใช้แรงงานจากกรณีดังกล่าวจึงสั่งการให้กระทรวงแรงงานเร่งตรวจสอบข้อเท็จจริงเพื่อให้มีการช่วยเหลือลูกจ้างโดยการติดตามสิทธิประโยชน์ให้ได้รับความคุ้มครองตามกฎหมายในทันทีผมจึงได้สั่งการให้หน่วยงานในสังกัดกระทรวงแรงงานจังหวัดปทุมธานีบูรณาการลงพื้นที่ไปยังสถานประกอบการเพื่ออำนวยความสะดวกนำภารกิจด้านแรงงานไปให้บริการตามอำนาจหน้าที่แก่ลูกจ้างที่ได้รับผลกระทบจากการถูกเลิกจ้างได้แก่การสอบถามความต้องการด้านการสมัครงานใหม่ตามความถนัดและใกล้เคียงกับงานเดิมเตรียมตำแหน่งงานว่างในละแวกเดียวกันรองรับการให้บริการด้านการฝึกทักษะฝีมือแรงงานตามความต้องการให้คำปรึกษาด้านกฎหมายคุ้มครองแรงงานและสิทธิประโยชน์ประกันสังคม
นายสุชาติกล่าวต่อว่าจากการรายงานของสำนักงานสวัสดิการและคุ้มครองแรงงานจังหวัดปทุมธานีลงพื้นที่ตรวจสอบข้อเท็จจริงพบว่ากรณีบริษัทเจวีซีเคนวูดอิเล็กทรอนิกส์(ประเทศไทย)จำกัดเป็นสถานประกอบกิจการผลิตชิ้นส่วนอะไหล่และอุปกรณ์อิเล็คทรอนิคส์ที่เกี่ยวกับเครื่องรับวิทยุโทรทัศน์ตั้งอยู่เลขที่107หมู่18นิคมอุตสาหกรรมนวนครปทุมธานีตำบลคลองหนึ่งอำเภอคลองหลวงจังหวัดปทุมธานีมีลูกจ้างทั้งหมด230คนชาย72คนหญิง158คนได้ประกาศปิดกิจการถาวรและย้ายฐานการผลิตกลับไปประเทศญี่ปุ่นเนื่องจากผู้ถือหุ้นเป็นชาวญี่ปุ่นโดยบริษัทได้เรียกประชุมพนักงานทุกคนเมื่อวันที่29ตุลาคม2564เพื่อประกาศให้ทราบความจำเป็นที่ต้องปิดกิจการเนื่องจากประสบปัญหาด้านเศรษฐกิจและนโยบายของบริษัทแม่ซึ่งพนักงานทุกคนรับทราบและให้ความยินยอมกับบริษัทฯแล้วโดยวันที่31มีนาคม2565จะเป็นวันทำงานวันสุดท้ายของพนักงานในฝ่ายผลิตและพนักงานสำนักงานที่ไม่ต้องอยู่ชำระสะสางงานคงค้างเพื่อการปิดกิจการให้เรียบร้อยจำนวน133คนคงเหลือ94คนส่วนวันที่30มิถุนายน2565จะเป็นวันทำงานวันสุดท้ายของพนักงานทุกคนที่อยู่ชำระสะสางงานคงค้าง
ในส่วนผลประโยชน์ที่พนักงานได้รับจากการเลิกจ้างได้แก่ค่าชดเชยตามกฎหมายคุ้มครองแรงงานค่าล่วงเวลาและค่าทำงานในวันหยุดเงินทดแทนค่าจ้างสำหรับวันหยุดพักผ่อนประจำปีที่ยังไม่ได้ใช้สิทธิเงินช่วยเหลิอพิเศษซึ่งจะจ่ายให้เป็นกรณีพิเศษตามที่บริษัทฯกำหนดและบริษัทได้จ่ายโบนัสให้กับพนักงานในเดือนธันวาคมอัตรา2.8ทั้งนี้พนักงานตรวจแรงงานได้ดำเนินการประสานหน่วยงานในสังกัดกระทรวงแรงงานจังหวัดปทุมธานีและภาครัฐเอกชนที่เกี่ยวข้องในพื้นที่เพื่อเข้าช่วยเหลือตามอำนาจหน้าที่ด้วยแล้ว
“รัฐบาลไม่ได้นิ่งนอนใจท่านนายกรัฐมนตรีเป็นห่วงพี่น้องผู้ใช้แรงงานและสั่งให้กระทรวงแรงงานลงพื้นที่ติดตามนำภารกิจด้านแรงงานเข้าไปให้ความช่วยเหลือเพื่อให้ลูกจ้างได้งานใหม่และได้รับการคุ้มครองสิทธิตามกฎหมายกระทรวงแรงงานเองได้ให้หน่วยงานในสังกัดบูรณาการกันลงพื้นที่เพื่อดูแลลูกจ้างให้ได้รับการช่วยเหลือเยียวยานอกเหนือจากสถานประกอบการแล้วรัฐบาลและกระทรวงแรงงานเองก็เข้าไปอำนวยความสะดวกบริการด้านแรงงานให้แก่ลูกจ้างได้รับสิทธิประโยชน์ความคุ้มครองตามกฎหมายต่อไป”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
10เมษายน2565
วันอังคารที่ 19 ตุลาคม 2564
ธ.ก.ส. จับมือไปรษณีย์ไทย ขยายช่องทางการตลาดทั้งออนไลน์ ออฟไลน์ ให้กับเกษตรกรและผู้ประกอบการภาคเกษตรสู่ผู้บริโภคโดยตรง
ธ.ก.ส. ร่วมกับไปรษณีย์ไทย ยกระดับการจัดการสินค้าเกษตรไทยแบบครบวงจร ทั้งการผลิต แปรรูป การเพิ่มช่องทางจำหน่ายและตลาดรองรับสินค้าเกษตรส่งตรงสู่ผู้บริโภค ทั้งทางออนไลน์ผ่านเว็บไซต์ www.thailandpostmart.com และออฟไลน์ ณ ที่ทำการไปรษณีย์
ธ.ก.ส. ร่วมกับไปรษณีย์ไทย ยกระดับการจัดการสินค้าเกษตรไทยแบบครบวงจร ทั้งการผลิต แปรรูป การเพิ่มช่องทางจำหน่ายและตลาดรองรับสินค้าเกษตรส่งตรงสู่ผู้บริโภค ทั้งทางออนไลน์ผ่านเว็บไซต์ www.thailandpostmart.com และออฟไลน์ ณ ที่ทำการไปรษณีย์ พร้อมรับส่วนลดพิเศษ เมื่อซื้อสินค้าจากลูกค้า ธ.ก.ส. ที่ www.thailandpostmart.com ตลอดทั้งเดือน พ.ย.นี้
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งสนับสนุนช่องทางการตลาดที่หลากหลายให้กับเกษตรกรลูกค้า ผู้ประกอบการ SMEs เกษตร กลุ่มเกษตรกร วิสาหกิจชุมชน สหกรณ์การเกษตร และสถาบันเกษตรกร เพื่อเพิ่มโอกาสในการสร้างงาน สร้างรายได้ โดยร่วมมือกับบริษัท ไปรษณีย์ไทย จำกัด ดำเนินโครงการเพิ่มช่องทางการตลาดและระบบโลจิสติกส์สินค้าเกษตรเพื่อยกระดับเศรษฐกิจภาคการเกษตรไทย เพื่อพัฒนาและยกระดับการจัดการผลผลิตทางการเกษตร ตลอดจนสินค้าเกษตรแปรรูปครบวงจร ทั้งในด้านวางแผนการผลิต การเพิ่มประสิทธิภาพและการพัฒนาคุณภาพผลผลิต รวมทั้งการเพิ่มช่องทางการจัดจำหน่าย โดยไม่ผ่านพ่อค้าคนกลาง ซึ่งจะช่วยให้เกษตรกรลูกค้าและผู้ประกอบการมีโอกาสในการขายสินค้าและสร้างรายได้เพิ่มมากขึ้นขณะเดียวกันผู้บริโภคก็ได้รับผลผลิตและสินค้าทางการเกษตรที่ดี มีคุณภาพ มีมาตรฐานรับรองจากเกษตรกรและผู้ประกอบการภาคเกษตรโดยตรง
ทั้งนี้ ธ.ก.ส. จะคัดเลือกสินค้าทั้งที่เป็นสินค้าเกษตร สินค้าแปรรูปที่มีคุณภาพดี จากผู้ผลิตโดยตรงกว่า 200 รายการ เช่น กล้วยตาก ตราจิราพร จังหวัดพิษณุโลก หมอนยางพารา ตรา PARATO จังหวัดอุบลราชธานี กล้วยหอมทอง บรรจุกล่อง จากสหกรณ์การเกษตรบ้านลาด จังหวัดเพชรบุรี กาแฟคั่วบด ตราถ้ำสิงห์ จากวิสาหกิจชุมชนกลุ่มกาแฟบ้านถ้ำสิงห์ จังหวัดชุมพร เป็นต้น โดยนำผลผลิตและผลิตภัณฑ์นำมาจำหน่ายผ่านช่องทางออนไลน์ www.thailandpostmart.com และช่องทางออฟไลน์ ณ ที่ทำการไปรษณีย์ ซึ่งทางบริษัท ไปรษณีย์ไทย จำกัด จะดำเนินการขนส่งผลผลิตทางการเกษตรหรือสินค้าเกษตรแปรรูปที่มีการสั่งซื้อผ่านเว็บไซต์ข้างต้น ไปยังผู้บริโภคโดยตรง โดยคิดอัตราค่าบริการในราคาพิเศษ และเพื่อเป็นการขอบคุณผู้บริโภคที่ร่วมสนับสนุนการซื้อสินค้าจากเกษตรกร ผู้ประกอบการภาคการเกษตรดังกล่าวผ่านเว็บไซต์ www.thailandpostmart.com เพียงกรอกรหัส “BAAC55” รับส่วนลดทันที 55 บาท จำนวน 1,500 สิทธิ์เท่านั้น ระยะเวลากิจกรรมตั้งแต่วันที่ 1 พฤศจิกายน – 30 พฤศจิกายน 2564
วันอังคารที่ 10 พฤษภาคม 2565
ปลัดกระทรวงคมนาคม เป็นประธานการประชุมติดตามความคืบหน้า การพัฒนาโครงสร้างพื้นฐานด้านการคมนาคมขนส่ง เพื่อเชื่อมโยงไทย - มาเลเซีย ครั้งที่ 2/2565
...
นายชยธรรม์ พรหมศร ปลัดกระทรวงคมนาคม เป็นประธานการประชุมติดตามความคืบหน้า การพัฒนาโครงสร้างพื้นฐานด้านการคมนาคมขนส่งเพื่อเชื่อมโยงไทย - มาเลเซีย ครั้งที่ 2/2565 โดยมี นายปัญญา ชูพานิช ผู้อำนวยการสำนักงานนโยบายและแผนการขนส่งและจราจร และผู้แทนหน่วยงานในสังกัดกระทรวงคมนาคม เข้าร่วมประชุม ในวันที่ 9 พฤษภาคม 2565 ณ ห้องประชุมกระทรวงคมนาคม
จากการเยือนประเทศไทยของนาย ดาโต๊ะ ซรี อิซมาอิล ซาบรี ยาคบ นายกรัฐมนตรีมาเลเซีย ที่ได้เข้าหารือข้อราชการกับ พลเอก ประยุทธ์ จันทร์โอชา นายกรัฐมนตรี เมื่อวันที่ 24 กุมภาพันธ์ 2565 โดยการเข้าหารือในครั้งนั้นมีประเด็นด้านการคมนาคมขนส่งที่ทั้งสองฝ่ายต้องการเร่งผลักดัน คือ การส่งเสริมให้มีการเดินทางระหว่างกันของประชาชนทั้งสองประเทศ และการพัฒนาโครงสร้างพื้นฐานด้านการคมนาคมขนส่งภายหลังการเปิดประเทศ รวมทั้งนายศักดิ์สยาม ชิดชอบ รัฐมนตรีว่าการกระทรวงคมนาคม มีข้อสั่งการในการเตรียมความพร้อมรองรับการเดินทางและการขนส่งระหว่างไทย - มาเลเซีย
ทั้งนี้ ปลัดกระทรวงคมนาคม ได้ประชุมติดตามความคืบหน้าการพัฒนาโครงสร้างพื้นฐานด้านการคมนาคมขนส่งเพื่อเชื่อมโยงไทย - มาเลเซีย ซึ่งหน่วยงานในสังกัดกระทรวงคมนาคม ได้แก่ กรมเจ้าท่า กรมท่าอากาศยาน กรมทางหลวง กรมทางหลวงชนบท สำนักงานนโยบายและแผนการขนส่งและจราจร กรมการขนส่งทางราง การรถไฟแห่งประเทศไทย และหน่วยงานในสังกัดที่เกี่ยวข้อง ได้รายงานการจัดทำข้อมูลภาพรวมโครงสร้างพื้นฐานด้านการคมนาคมขนส่งทางถนน ทางราง ทางน้ำ และทางอากาศที่มีอยู่ในปัจจุบัน รวมทั้งแผนการพัฒนาโครงสร้างพื้นฐานเชื่อมสู่ด่านพรมแดนต่าง ๆ ในอนาคต เพื่อรองรับการเดินทางและการขนส่งสินค้าระหว่างสองประเทศ
ปลัดกระทรวงคมนาคม ได้มอบให้หน่วยงานที่เกี่ยวข้องดำเนินการจัดทำข้อมูลโครงสร้างพื้นฐานด้านการคมนาคมขนส่งเพิ่มเติม ได้แก่ ข้อมูลภาพถ่ายและปริมาณการจราจรบริเวณหน้าด่าน รวมทั้งข้อมูลการใช้งานด่านพรมแดนระหว่างไทยกับมาเลเซียในปัจจุบัน ทั้งพิธีการศุลกากร การตรวจคนเข้าเมืองและสินค้า (Custom Immigration Quarantine : CIQ) และเน้นย้ำให้หน่วยงานที่เกี่ยวข้องอัปเดตข้อมูลสถานะโครงการ/เส้นทางอย่างสม่ำเสมอ โดยจัดทำข้อมูลในรูปแบบเดียวกันทุกโหมดการเดินทาง เพื่อเป็นประโยชน์ใช้เป็นข้อมูลประกอบ การเจรจากับฝ่ายมาเลเซียและใช้ในการดำเนินการพัฒนาโครงสร้างพื้นฐานด้านการคมนาคมขนส่ง รวมทั้งนำไปใช้เป็นบรรทัดฐานในการจัดทำข้อมูลการพัฒนาเชื่อมโยงโครงสร้างพื้นฐานกับประเทศเพื่อนบ้านอื่น ๆ ในอนาคต
วันจันทร์ที่ 23 พฤษภาคม 2565
​ผู้บริหารกระทรวงอุตสาหกรรม นำคณะเจ้าหน้าที่ ก.อุตฯ ดูงาน บริษัทผู้นำแพคเกจจิ้งของอาเซียน
​ผู้บริหารกระทรวงอุตสาหกรรม นำคณะเจ้าหน้าที่ ก.อุตฯ ดูงาน บริษัทผู้นำแพคเกจจิ้งของอาเซียน
ผู้บริหารกระทรวงอุตสาหกรรม นำคณะเจ้าหน้าที่ ก.อุตฯ ดูงาน บริษัทผู้นำแพคเกจจิ้งของอาเซียน
วันนี้ (20 พฤษภาคม 2565) เวลา 09.00-16.00 น. นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาราชการในตำแหน่งผู้ตรวจราชการกระทรวงอุตสาหกรรม เป็นประธานนำคณะผู้แทนจาก 7 หน่วยงานในสังกัดกระทรวงอุตสาหกรรม จำนวน 45 คน ไปศึกษาดูงานกระบวนการรีไซเคิลกระดาษ ศูนย์ออกแบบฯ และโรงงานการผลิตบรรจุภัณฑ์กระดาษลูกฟูก ณ โรงอัดเศษกระดาษบางบัวทอง จ.นนทบุรี และ บริษัทกลุ่มสยามบรรจุภัณฑ์ จำกัด โรงงานนวนคร จ.ปทุมธานี ของเครือ SCGP ซึ่งเป็นบริษัทผู้นำแพคเกจจิ้งของอาเซียน
กิจกรรมดังกล่าวเป็นส่วนหนึ่งใน “โครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม” เพื่อให้เจ้าหน้าที่กระทรวงอุตสาหกรรมได้เรียนรู้ เข้าใจและเห็นตัวอย่างการดำเนินงานของกลุ่มธุรกิจบรรจุภัณฑ์ ตลอดห่วงโซ่การผลิต โดยมี นายนฤพนธ์ ซี่โฮ่ นักวิเคราะห์นโยบายและแผนชำนาญการพิเศษ กองตรวจราชการ สำนักงานปลัดกระทรวงอุตสาหกรรม และนางศิตา ดอนชมไพร หัวหน้ากลุ่มนโยบายและแผนงาน สำนักงานอุตสาหกรรมจังหวัดนนทบุรี ร่วมด้วย
วันพุธที่ 28 กรกฎาคม 2564
กรมทางหลวง กระทรวงคมนาคม ร่วมบูรณาการกับทุกภาคส่วนให้ความช่วยเหลือประชาชน
ที่ได้รับความเดือดร้อนจากสถานการณ์แพร่ระบาดของเชื้อไวรัส COVID-19
กรมทางหลวงร่วมบูรณาการกับทุกภาคส่วนให้ความช่วยเหลือประชาชนที่ได้รับความเดือดร้อนจากสถานการณ์แพร่ระบาดของเชื้อไวรัส COVID-19
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้ดำเนินการจัดตั้งโรงพยาบาลสนาม สนับสนุนน้ำสะอาด ปรับปรุงสถานที่เพื่อเป็นศูนย์พักคอย เพื่อช่วยเหลือประชาชนผู้ป่วย COVID-19 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานในสังกัดกระทรวงคมนาคมบูรณาการกับหน่วยงานอื่น ๆ เพื่อช่วยเหลือประชาชนในสถานการณ์การแพร่ระบาดของเชื้อไวรัส COVID-19
จากสถานการณ์ที่ประเทศไทยอยู่ในภาวะวิกฤตการแพร่ระบาดของเชื้อไวรัส COVID-19 กำลังทวีความรุนแรงขึ้นทุกวัน ในส่วนของ ทล. ได้บูรณาการโดยจัดกำลังเจ้าหน้าที่ในการตั้งด่านตรวจช่วงเคอร์ฟิว ตั้งแต่เวลา 21.00 - 04.00 น. ในจังหวัดพื้นที่สีแดงเข้ม รวมทั้งใช้พื้นที่ว่างของแขวงทางหลวงต่าง ๆ ที่มีความเหมาะสมและมีความพร้อมจัดตั้งโรงพยาบาลสนาม เพื่อช่วยรองรับผู้ป่วย COVID-19 ดังนี้
1. แขวงทางหลวงฉะเชิงเทรา ได้ดำเนินการให้การสนับสนุนสถานที่ เพื่อเป็นศูนย์พักคอย (โรงพยาบาลสนาม) ผู้ป่วย COVID-19 อำเภอบางปะกง จังหวัดฉะเชิงเทราแล้ว จำนวน 110 เตียง ในพื้นที่ทางหลวงหมายเลข 34 ที่ กม. 46+800 ด้านซ้ายทาง บริเวณสำนักงานโครงการฯ (เดิม) เพื่อรองรับผู้ป่วยที่มีผลตรวจติดเชื้อไวรัส COVID-19
2. แขวงทางหลวงอุบลราชธานีที่ 1 ได้ให้การสนับสนุนรถบรรทุกน้ำสะอาด จำนวน 6,000 ลิตร สำหรับผู้ป่วย COVID-19 ณ โรงพยาบาลสนาม มหาวิทยาลัยราชภัฏอุบลราชธานี วิทยาเขตบ้านยางน้อย อำเภอเขื่องใน จังหวัดอุบลราชธานี และมีการปรับปรุงบริเวณและถนนทางเข้าศูนย์พักคอยผู้ป่วย COVID-19 (โรงพยาบาลสนาม) ณ สนามกีฬาโรงพยาบาลโขงเจียม อำเภอโขงเจียม จังหวัดอุบลราชธานี โดยแขวงทางหลวงอุบลราชธานีที่ 2
3. แขวงทางหลวงนครราชสีมาที่ 2 ได้เตรียมความพร้อมให้การสนับสนุนสถานที่เพื่อเป็นศูนย์พักคอย (โรงพยาบาลสนาม) ผู้ป่วย COVID-19 ณ สำนักงานโครงการก่อสร้างถนนวงแหวนรอบเมืองนครราชสีมา (ด้านเหนือ) ตอนแยกทางหลวงหมายเลข 2 - บรรจบทางหลวงหมายเลข 2068 (ทางแยกต่างระดับจุดตัดทางหลวงหมายเลข 2 กับทางหลวงหมายเลข 290) ตั้งอยู่บนทางหลวงหมายเลข 2 ตอนไร่โคกสูง - โคกกรวด ด้านซ้ายทาง ที่ กม. 124+300 บนที่ดินสงวนของ ทล. เขตพื้นที่ตำบลนากลาง อำเภอสูงเนิน จังหวัดนครราชสีมา
4. สำนักงานทางหลวงที่ 10 (นครราชสีมา) ได้ปรับปรุงพื้นที่เตรียมความพร้อมโรงพยาบาลสนามจังหวัดนครราชสีมาแห่งที่ 3 (หอพัก 88 ยูนิต) ตั้งอยู่บนถนนสิริราชธานี ตำบลหมื่นไวย อำเภอเมือง จังหวัดนครราชสีมา โดยร่วมบูรณาการจัดทัศนียภาพเตรียมสถานที่ลานจอดรถ พร้อมทำความสะอาด และได้ให้การสนับสนุน หินมิลลิ่ง และเครื่องจักรในการปฎิบัติงานในครั้งนี้
ทั้งนี้ อธิบดีกรมทางหลวงยังได้กำชับแขวงทางหลวงและหมวดทางหลวงในพื้นที่ทั่วประเทศในการให้ความช่วยเหลือประชาชนในทุกด้านที่สามารถช่วยเหลือได้ รวมถึงประสานส่งตัวผู้ป่วยกลับไปรักษาตัวที่โรงพยาบาลบ้านเกิดโดยเร็ว เพราะสถานการณ์นี้กระทบต่อทุกคนทุกภาคส่วนในสังคม ถือว่าเป็นวิกฤตของชาติ ทล. พร้อมบูรณาการกับทุกภาคส่วนเพื่อให้ประเทศผ่านพ้นสถานการณ์การแพร่ระบาดของเชื้อไวรัส COVID-19 ไปได้
วันเสาร์ที่ 20 สิงหาคม 2565
นายกฯ เชื่อมั่นการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ของไทยนี้ จะประสบความสำเร็จ เป็นโอกาสให้โลกหาแนวทางร่วมกันแก้ไขปัญหา นำเสนอนวัตกรรม มาตรการทางการแพทย์สำคัญเพื่ออนาคต
นายกฯ เชื่อมั่นการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ของไทยนี้ จะประสบความสำเร็จ เป็นโอกาสให้โลกหาแนวทางร่วมกันแก้ไขปัญหา นำเสนอนวัตกรรม มาตรการทางการแพทย์สำคัญเพื่ออนาคต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชื่อมั่นว่าด้วยศักยภาพ และความร่วมมือของทุกฝ่ายจะเป็นเจ้าภาพจัดการประชุมเอเปคและการประชุมอื่น ๆ ที่เกี่ยวข้อง ได้อย่างเรียบร้อย เหมาะสม และบรรลุวัตถุประสงค์ที่ตั้งไว้ รวมทั้ง ไทยพร้อมต้อนรับ รัฐมนตรีสาธารณสุขจากเขตเศรษฐกิจเอเปคเข้าร่วมการประชุม APEC Health Week
โฆษกประจำสำนักนายกรัฐมนตรี กล่าวว่า ในช่วงที่ ประเทศไทย เป็นเจ้าภาพจัดการประชุมเอเปค 2565 นี้ ไทยได้รับเกียรติให้เป็น เจ้าภาพการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ซึ่งจัดขึ้นภายใต้หัวข้อ “เปิดกว้างสร้างสัมพันธ์กับภาคี เชื่อมโยงกันกับโลก สู่สมดุลระหว่างสาธารณสุขและเศรษฐกิจ” (Open to Partnership. Connect with the World. Balance Health and the Economy.) ซึ่งถือเป็นการจัดประชุมด้านสาธารณสุขครั้งแรกของประเทศไทย (APEC Health Week) ระหว่างวันที่ 22-26 สิงหาคม 2565 ที่โรงแรมมิลเลนเนียม ฮิลตัน กรุงเทพฯ
โดยมีผู้เข้าร่วมประชุมระดับรัฐมนตรีสาธารณสุขจากเขตเศรษฐกิจเอเปค เข้าร่วมทั้งในรูปแบบ On-site และ Online รวมถึงมีผู้นำระดับสูงของหน่วยงานระหว่างประเทศ ได้แก่ เลขาธิการอาเซียน, ผู้อำนวยการบริหารสำนักงานเลขาธิการเอเปค และมีข้าราชการระดับสูงและภาคเอกชนเข้าร่วมประชุมอีกกว่า 150 คน
ซึ่งในโอกาสนี้ โฆษกประจำสำนักนายกรัฐมนตรี ยังกล่าวว่า การประชุมนี้จะเป็นโอกาสให้ไทยนำเสนอศักยภาพด้านการแพทย์และสาธารณสุข ซึ่งมีมาตรฐานได้รับการยอมรับ ต่อยอดในการขับเคลื่อนประเทศสู่การเป็นศูนย์กลางด้านสุขภาพ (Medical Hub) นำเสนอจุดเด่นของไทย อาทิ การให้บริการทางการแพทย์ที่มีศักยภาพสูง มีชื่อเสียงและดึงดูดชาวต่างชาติ (Magnets) การท่องเที่ยวทางการแพทย์ เช่น การนวดรักษา การนวดกดจุด สปา รวมถึงการนำเสนอผลิตภัณฑ์คุณภาพสูงเพื่อการดูแลสุขภาพ (High Products Hub) เป็นต้น
“นายกรัฐมนตรีเชื่อมั่นในความร่วมมือและศักยภาพของไทยจะสามารถจัดงานได้อย่างเรียบร้อยสมเกียรติ ได้รับการยอมรับ โดยเชื่อว่าการเป็นเจ้าภาพ APEC Health Week 2022 ของไทยในช่วงเวลาที่โลกกำลังเผชิญกับความท้าทายหลายประการนี้ จะเป็นโอกาสให้ที่ประชุมได้นำเสนอแนวทางการขับเคลื่อนด้านการแพทย์และการสาธารณสุขในรูปแบบเทคโนโลยีและนวัตกรรม ที่ก้าวหน้าทันสมัย เพื่อทุกฝ่ายจะได้ร่วมกันสร้างความสมดุลระหว่างสาธารณสุขและเศรษฐกิจ เดินหน้าฟื้นฟูเศรษฐกิจที่ยั่งยืน และครอบคลุม” นายอนุชาฯ กล่าว
วันอาทิตย์ที่ 14 พฤศจิกายน 2564
ดีอีเอส เผยผลมอนิเตอร์เฟคนิวส์สัปดาห์นี้ คนไทยสนใจเรื่องเปิดประเทศ-อีคอมเมิร์ซ
ดีอีเอส เผยผลมอนิเตอร์เฟคนิวส์สัปดาห์นี้ คนไทยสนใจเรื่องเปิดประเทศ-อีคอมเมิร์ซ
“นพวรรณ”โฆษกดีอีเอสฝ่ายการเมืองเปิดผลมอนิเตอร์สถานการณ์ข่าวปลอมรอบสัปดาห์นี้พบคนไทยสนใจประเด็นเกี่ยวกับการเปิดประเทศและอี-คอมเมิร์ซ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่5-11พ.ย. 64โดยศูนย์ต่อต้านข่าวปลอมพบว่า2ใน3ของอันดับข่าวที่ได้รับความสนใจมากสุดประจำสัปดาห์ได้แก่ข่าวเว็บไซต์www.thailandpass.orgเป็นเว็บไซต์ของรัฐเพื่อลงทะเบียนแจ้งการเดินทางเข้าประเทศไทยและข่าวรัฐบาลเรียกเก็บภาษี7%จากผู้ใช้paypalโดยปิดท้ายด้วยข่าวคำเตือนจากแพทย์ทั่วโลกห้ามประชาชนฉีดวัคซีนโควิด-19เพราะจะเกิดอันตรายต่อร่างกาย
ทั้งนี้ข้อมูลข้างต้นเป็นไปในทิศทางเดียวกับกระแสความสนใจของประชาชนในสถานการณ์ปัจจุบันเกี่ยวกับผลตอบรับนโยบายการเปิดประเทศและพฤติกรรมความนิยมซื้อสินค้าออนไลน์ของผู้บริโภคชาวไทยที่ล่าสุดมีผลสำรวจการตลาดจากเอเยนซี่ชั้นนำทั้งระดับโลกและของไทยยกให้นักช้อปชาวไทยนิยมซื้อสินค้าออนไลน์ติดอยู่ใน3อันดับแรกของโลก
ขณะที่ในภาพรวมของการมอนิเตอร์รอบสัปดาห์พบข้อความที่เข้ามาทั้งสิ้น11,550,495ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน213ข้อความรวมเรื่องที่ต้องดำเนินการตรวจสอบ108เรื่องในจำนวนนี้เป็นข่าวเกี่ยวกับโควิด52เรื่อง
“สถานการณ์ข่าวปลอมช่วงที่ผ่านมาเริ่มเข้าสู่ภาวะทรงตัวถือเป็นความสำเร็จระดับหนึ่งในการทำงานของกระทรวงดิจิทัลฯที่มุ่งสร้างการรับรู้อย่างต่อเนื่องให้กับประชาชนและสังคมรู้เท่าทันข่าวปลอมและเราคาดหวังถึงการทำงานร่วมกันอย่างต่อเนื่องของทุกภาคส่วนเพื่อช่วยกันแก้ไขปัญหาข่าวปลอมและประชาชนก็เป็นภาคส่วนสำคัญของความร่วมมือนี้”นางสาวนพวรรณกล่าว
ทั้งนี้เมื่อได้รับข่าวสารข้อมูลผ่านโซเชียลขอให้ประชาชนตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
วันจันทร์ที่ 20 ธันวาคม 2564
รมต. นร. นายอนุชา ย้ำ สคบ. ดูแลผู้บริโภคซื้อขายสินค้าออนไลน์ เผยจับมือ 3 บริษัทยักษ์ใหญ่  จัดโปรสุดคุ้มมอบเป็นของขวัญปีใหม่ประชาชน
รมต. นร. นายอนุชา ย้ำ สคบ. ดูแลผู้บริโภคซื้อขายสินค้าออนไลน์ เผยจับมือ 3 บริษัทยักษ์ใหญ่  จัดโปรสุดคุ้มมอบเป็นของขวัญปีใหม่ประชาชน
วันนี้ (20 ธันวาคม 2564) เวลา 13.30 น. ณ ห้องประชุม 302 ตึกบัญชาการ ทําเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 11/2564 โดยมีนายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค และคณะกรรมการคุ้มครองผู้บริโภคเข้าร่วม
โดยก่อนการประชุมได้มีการแถลงข่าวโครงการมอบของขวัญปีใหม่สำหรับประชาชน พ.ศ.2565 ซึ่งทางสำนักงานคณะกรรมการคุ้มครองผู้บริโภค (สคบ.) ได้ร่วมกับบริษัท ช้อปปี้ (ประเทศไทย) จำกัด บริษัท ลาซาด้า จำกัด และบริษัท เซ็นทรัล เจดี คอมเมิร์ซ จำกัด จัดโปรโมชั่นพิเศษส่งมอบความสุขให้เป็นของขวัญปีใหม่แก่ประชาชน ตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โดยทางบริษัท ช้อปปี้ (ประเทศไทย) จำกัด
โปรโมชั่น จัดโปรโมชั่นตั้งแต่วันที่ 1 มกราคม 2565 - 31 มกราคม 2565 มอบคูปองส่วนลด 20% ไม่เกิน 100 บาท เมื่อซื้อสินค้าใน Shopee mall ตั้งแต่ 250 บาทขึ้นไป ด้านบริษัท ลาซาด้า จำกัด จัดโปรโมชั่น ตั้งแต่ วันที่ 1 มกราคม 2565 – 5 มกราคม 2565 มอบคูปองค่าขนส่งฟรี ส่วนลด 80% และ Cash back (เงินคืน) 10% เฉพาะสินค้าที่ร่วมรายงานบน Landing Page (เว็บไซต์โครงการมอบของขวัญให้ประชาชน 2565) ในส่วนของบริษัท เซ็นทรัล เจดี คอมเมิร์ซ จำกัด จัดโปรโมชั่น ตั้งแต่ วันที่ 1 มกราคม 2565 – 15 มกราคม 2565 มอบคูปองส่วนลด 10% ไม่เกิน 800 บาท เมื่อซื้อสินค้าขั้นต่ำ 100 บาทขึ้นไป จำนวน 8,000 คูปองต่อวัน รวม 120,000 คูปอง
สำหรับการประชุมคณะกรรมการคุ้มครองผู้บริโภค (คคบ.) ในวันนี้ ที่ประชุมได้มีมติให้ดำเนินคดีกับผู้ประกอบธุรกิจด้านอสังหาริมทรัพย์ จำนวน 5 ราย (ประเภทที่ดินพร้อมสิ่งปลูกสร้าง ห้องชุดคอนโดมิเนียม เช่าห้องชุด และจ้างก่อสร้างบ้าน) และผู้ประกอบธุรกิจด้านสินค้าและบริการทั่วไป จำนวน 3 ราย (เรื่องซื้อคอร์สเสริมความงามคอร์สสปา อู่ซ่อมรถยนต์) รวมจำนวน 8 ราย โดยบังคับให้คืนเงินให้แก่ผู้บริโภค รวมเป็นเงินจำนวนทั้งสิ้น 6,874,292 บาท (หกล้านแปดแสนเจ็ดหมื่นสี่พันสองร้อยเก้าสิบสองบาทถ้วน) พร้อมดอกเบี้ยตามกฎหมาย นอกจากนี้ ที่ประชุมยังได้หารือการนำระบบ AI มําใช้ในกระบวนงานของ สคบ. เพื่อให้มีการเชื่อมโยงฐานข้อมูล กับหน่วยงานที่เกี่ยวข้องสําหรับใช้เป็นเครื่องมือในการบริการประชาชนให้เป็นไปด้วยความสะดวก รวดเร็ว และสามารถวิเคราะห์แนวโน้มของปัญหาได้อย่างถูกต้อง รวมทั้งเป็นฐานข้อมูลขนาดใหญ่ (Big Data) ของ สคบ.
รัฐมนตรีประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงผู้บริโภคที่ได้รับความเดือดร้อนจากการซื้อขายสินค้าออนไลน์ โดยพบว่าถูกร้านค้าเอารัดเอาเปรียบ ได้สินค้าไม่ตรงตามโฆษณา และบางรายสินค้าได้รับความเสียหายไม่มีผู้รับผิดชอบ จึงกำชับให้ สคบ. สอดส่องดูแล และให้ความช่วยเหลือกรณีผู้บริโภคได้รับผลกระทบจากกรณีดังกล่าว พร้อมกับฝากให้ผู้บริโภคอย่าหลงเชื่อคำโฆษณาเกินจริง ขอให้ตรวจสอบให้ชัดเจนก่อนตัดสินใจซื้อ
วันพุธที่ 24 พฤศจิกายน 2564
ดีอีเอส ชู 7 เทคโนโลยีสำคัญในการพัฒนาโมเดลเศรษฐกิจใหม่ พลิกโฉมประเทศไทย ฟื้นตัวจากโควิด-19
ดีอีเอส ชู 7 เทคโนโลยีสำคัญในการพัฒนาโมเดลเศรษฐกิจใหม่ พลิกโฉมประเทศไทย ฟื้นตัวจากโควิด-19
เมื่อวันที่ 24 พฤศจิกายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานเปิดงาน และเป็นองค์ปาฐกถาพิเศษในงาน " November Series 2021 " ในหัวข้อ Accelerating the Digital Agenda to Renew Thailand’s Resiliency and Sustainable Growth ผ่าน Online Conference ณ ห้องประชุม 801 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม ในการนี้ ปลัดกระทรวงดิจิทัลฯ กล่าวว่า ในปี 2564 นับเป็นปีที่มีความท้าทายยิ่งสำหรับประเทศไทยและโลก ที่ทุกประเทศต้องเผชิญกับสถานการณ์การระบาดของโควิด-19 จนทำให้เกิดสภาวะวิกฤติเศรษฐกิจ ซึ่งก่อให้เกิดผลกระทบต่อประชาชนทุกระดับชั้นของสังคม ปัจจุบันการเปลี่ยนแปลงด้านเทคโนโลยีที่รวดเร็วมากขึ้น ภาครัฐจึงมุ่งเน้นการใช้ประโยชน์จากเทคโนโลยีและนวัตกรรมเพื่อสนับสนุนการฟื้นตัวจากโควิด-19 โดยการพัฒนาโมเดลเศรษฐกิจใหม่ ซึ่งเน้นการรักษาสมดุลระหว่างการเติบโตทางเศรษฐกิจ ความก้าวหน้าทางเทคโนโลยี ความเท่าเทียมทางสังคม ในวันนี้จะกล่าวถึง 7 เทคโนโลยีสำคัญต่อเศรษฐกิจในการพลิกโฉมประเทศไทยก้าวไปข้างหน้า ได้แก่ 5G และโทรคมนาคมยุคใหม่ ,ปัญญาประดิษฐ์ หรือ AI ,IOT, Data Analytics , Distributed ledger Technology หรือ DLT Quantum Computing และ ระบบอัตโนมัติ Automation และหุ่นยนต์
********************
วันเสาร์ที่ 21 สิงหาคม 2564
บิ๊กป้อม สั่ง รมว.เฮ้ง เดินหน้าโครงการข้าวกล่องเฟส 2 ช่วยแรงงานแคมป์ก่อสร้าง
เดินหน้าต่อ “โครงการข้าวกล่องแคมป์คนงาน” หลังผลตอบรับดีช่วยได้ทั้งแรงงานแคมป์ก่อสร้าง แม่ค้าหาบเร่ และร้านอาหารที่ได้รับผลกระทบจากโควิด สร้างรายได้ประทังชีวิตเป็นลูกโซ่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากประกาศใช้ข้อกำหนดออกตามความในมาตรการ 9 แห่งพรก.การบริหารราชการในสถานการณ์ฉุกเฉิน พ.ศ. 2548 (ฉบับที่ 30) ลงวันที่ 1 สิงหาคม 2564 และประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 39) ลงวันที่ 2 สิงหาคม 2564 มีคำสั่งให้ขยายเวลาล็อคดาวน์แคมป์ จนถึงวันที่ 31 สิงหาคม 2564 สำหรับแคมป์คนงานที่เคยมีคำสั่งปิดและยังไม่สามารถควบคุมการแพร่ระบาดของโรคได้ตามมาตรฐานทางสาธารณสุข พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มีความห่วงใยผู้ได้รับผลกระทบทุกฝ่าย จึงมีนโยบายให้กระทรวงแรงงานติดตามช่วยเหลือ และบรรเทาความเดือดร้อนด้านอาหารแก่แรงงานต่างด้าวที่ทำงานในกิจการก่อสร้างอย่างต่อเนื่อง
“จากผลการดำเนินงานโครงการให้ความช่วยเหลือคนต่างด้าว ด้านอาหาร (ระยะที่1) นอกจากบรรเทาความเดือดร้อนให้คนต่างด้าวในแคมป์ก่อสร้างแล้ว ยังสามารถช่วยกลุ่มผู้ค้าหาบเร่แผงลอย ผู้ประกอบการร้านอาหาร ร้านค้ารายย่อยที่ได้รับความเดือดร้อนจากการแพร่ระบาดโควิด-19 ให้มีรายได้เพิ่มขึ้น จึงมอบหมายกรมการจัดหางาน จัดทำโครงการให้ความช่วยเหลือฯ ระยะที่ 2 ต่อไป เป็นเวลา 11 วัน จนถึงวันที่ 31 สิงหาคม 2564 เป้าหมาย 440,000 กล่อง โดยสนับสนุนอาหารวันละ 2 มื้อ แจกจ่ายในพื้นที่กรุงเทพมหานคร และปริมณฑล ได้แก่ ปทุมธานี สมุทรสาคร นครปฐม และสมุทรปราการ” รมว.แรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า วันนี้ (21 ส.ค. 64) ท่านรัฐมนตรีสุชาติ ชมกลิ่นได้มอบหมายให้ตนลงพื้นที่เขตราษฎร์บูรณะ และเขตบางนา เพื่อตรวจสอบความเรียบร้อยการจัดส่งอาหารจากกลุ่มผู้ค้าหาบเร่แผงลอยที่เป็นผู้จัดทำอาหาร ตลอดจนกระบวนการรวบรวมข้าวกล่องเพื่อแจกจ่ายไปยังแคมป์ก่อสร้างที่อยู่ในพื้นที่รับผิดชอบของสำนักงานจัดหางานกรุงเทพมหานครพื้นที่ 2 และ 3 ซึ่งมีแคมป์คนงานรวมกัน 52 แห่ง และแรงงานต่างด้าว จำนวน 3,593 คน โดยกรมการจัดหางานจะสนับสนุนข้าวกล่องวันละ 2 มื้อ ระหว่างวันที่ 21 – 31 สิงหาคม 2564
“กรมการจัดหางานหวังอย่างยิ่งว่าตลอดระยะเวลาที่ดำเนินการโครงการนี้ จะได้มีส่วนร่วมในการช่วยเหลือแบ่งเบาภาระค่าใช้จ่าย ค่าอาหารแก่แรงงานในแคมป์ก่อสร้าง ทำให้สามารถผ่านพ้นช่วงเวลาที่ต้องหยุดงานได้จนครบกำหนด” อธิบดีกรมการจัดหางาน กล่าว
วันพุธที่ 29 กันยายน 2564
กบข. คว้ารางวัลองค์กรต้นแบบด้านสิทธิมนุษยชน ปี 2564 ระดับดีเด่น ตอกย้ำบทบาทมุ่งสู่การเป็นองค์กรยั่งยืน
กบข. เข้ารับการประเมินองค์กรต้นแบบด้านสิทธิมนุษยชนครั้งแรก คว้ารางวัลดีเด่น ประเภทองค์กรภาครัฐ เผยภารกิจองค์กรภายใต้หลักการ “เสมอภาค เป็นธรรม และไม่เลือกปฎิบัติ” ครอบคลุมทุกมิติตามมาตรฐานสากล มุ่งขับเคลื่อน กบข. สู่การเป็นองค์กรยั่งยืน
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. ได้รับรางวัลองค์กรต้นแบบด้านสิทธิมนุษยชน ประจำปี 2564 ในระดับดีเด่น ประเภทองค์กรภาครัฐ จัดโดยกรมคุ้มครองสิทธิและเสรีภาพ ซึ่งเป็น 1 ใน 31 องค์กรภาครัฐที่ได้รับรางวัล จากการประเมินองค์กรทั่วประเทศ โดย กบข. เข้าร่วมรับการประเมินองค์กรต้นแบบด้านสิทธิมนุษยชนเป็นปีแรก
สำหรับเกณฑ์การประเมินได้พิจารณาจากการดำเนินงานขององค์กรตามภารกิจที่เคารพในหลักการสิทธิมนุษยชน รวมทั้งเป็นแบบอย่างที่ดีให้กับองค์กรอื่น เพื่อเสริมสร้างสังคมแห่งการเคารพสิทธิมนุษยชนอย่างยั่งยืน ซึ่ง กบข. ได้ดำเนินภารกิจขององค์กรภายใต้หลักการ “เสมอภาค เป็นธรรม และไม่เลือกปฎิบัติ” ครอบคลุมห่วงโซ่อุปทานทุกมิติ อาทิ สมาชิก กบข. พนักงาน พันธมิตรธุรกิจ และสังคม
กบข. มุ่งมั่นผลักดันการดำเนินงานด้านสิทธิมนุษยชน โดยให้ความสำคัญและเคารพสิทธิมนุษยชนตามหลักปฏิญญาสากลว่าด้วยสิทธิมนุษยชน และหลักปฏิบัติของสหประชาชาติว่าด้วยธุรกิจและสิทธิมนุษยชน (United Nations Guiding Principles on Business and Human Rights : UNGPs) ที่เน้นย้ำในเสาหลัก 3 ประการ ได้แก่ การคุ้มครอง การเคารพ และการเยียวยา อีกทั้งยังบูรณาการหลักสิทธิมนุษยชนในทุกภาคส่วน โดยกำหนดนโยบาย แผนยุทธศาสตร์องค์กร ตลอดจนนำไปปฏิบัติ ทั้งในด้านการบริหารจัดการลงทุน การบริการงานสมาชิก ตลอดจนการบริหารองค์กร เพื่อสร้างกระบวนการบริหารจัดการด้านสิทธิมนุษยชนในกิจการขององค์กรทุกกระบวนการให้เป็นไปตามมาตรฐานสากล
ทั้งนี้ กบข. เชื่อว่า การปฏิบัติตามหลักธรรมาภิบาลและสิทธิมนุษยชนที่ดีจะนำมาสู่ความมีศักดิ์ศรี ตลอดจนความน่าเชื่อถือขององค์กร อันเป็นปัจจัยสำคัญที่จะนำองค์กรไปสู่การเป็นองค์กรที่ยั่งยืน (Sustainable Organization) อีกทั้งยังเป็นพลังเสริมสร้างความแข็งแกร่งทางเศรษฐกิจ สังคม และสิ่งแวดล้อมให้กับประเทศและสังคมโลก ซึ่งเป็นกลไกหลักในการขับเคลื่อนเพื่อให้บรรลุเป้าหมายการพัฒนาที่ยั่งยืนต่อไป
วันพุธที่ 23 มีนาคม 2565
มาตรการช่วยเหลือผู้ประกอบการ SMEs ที่ได้รับสินเชื่อภายใต้ พ.ร.ก.การให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563
จากการที่ผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan จะเริ่มครบกำหนดชำระหนี้ เม.ย.2565 แต่ผู้ประกอบการ SMEs บางรายอาจยังคงต้องการเงินทุนหมุนเวียนเพื่อดำเนินธุรกิจและอาจยังไม่มีความสามารถในการชำระหนี้ภายใต้ พ.ร.ก. Soft Loan คืนทั้งจำนวน
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากการที่ลูกหนี้ผู้ประกอบวิสาหกิจขนาดกลางและขนาดย่อม (ผู้ประกอบการ SMEs) ที่ได้รับสินเชื่อภายใต้พระราชกำหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 (พ.ร.ก. Soft Loan) จะเริ่มครบกำหนดชำระหนี้ในเดือนเมษายน 2565 แต่ผู้ประกอบการ SMEs บางรายอาจยังคงต้องการเงินทุนหมุนเวียนเพื่อดำเนินธุรกิจและอาจยังไม่มีความสามารถในการชำระหนี้ภายใต้ พ.ร.ก. Soft Loan คืนทั้งจำนวน
เมื่อวันที่ 22 มีนาคม 2565 คณะรัฐมนตรีจึงได้มีมติเห็นชอบ เรื่อง มาตรการช่วยเหลือผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan ตามที่กระทรวงการคลังเสนอ เพื่อช่วยเหลือให้ผู้ประกอบการ SMEs ยังคงได้รับสินเชื่อจากสถาบันการเงินอย่างต่อเนื่องและป้องกันมิให้ผู้ประกอบการ SMEs กลุ่มดังกล่าวผิดนัดชำระหนี้ในวงกว้าง และลดภาระค่าธรรมเนียมการค้ำประกันของผู้ประกอบการ SMEs ซึ่งจะเป็นการประคับประคองกิจการและพยุงการจ้างงานในประเทศ โดยมีรายละเอียดดังนี้
1. โครงการค้ำประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ล้านบาท โดยบรรษัทประกันสินเชื่ออุตสาหกรรมขนาดย่อม (บสย.) ค้ำประกันสินเชื่อให้แก่ผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan และจะครบกำหนดเวลาการชำระหนี้คืน ให้ได้รับสินเชื่อจากสถาบันการเงินอย่างต่อเนื่อง ระยะเวลาการค้ำประกันสูงสุดไม่เกิน 8 ปี และ บสย. คิดค่าธรรมเนียมการค้ำประกันร้อยละ 1.75 ต่อปี โดยรัฐบาลจะชดเชยค่าธรรมเนียมแทนผู้ประกอบการ SMEs เป็นจำนวนร้อยละ 0.75 ต่อปี ใน 2 ปีแรกของการค้ำประกัน
2. การปรับปรุงการดำเนินการโครงการค้ำประกันสินเชื่อ Portfolio Guarantee Scheme ระยะพิเศษ Soft Loan พลัส โดยรัฐบาลจะชดเชยค่าธรรมเนียมแทนผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan ผ่านโครงการค้ำประกันสินเชื่อดังกล่าวเป็นจำนวนร้อยละ 0.75 ต่อปี เป็นระยะเวลา 2 ปี ในช่วง 2 ปีแรกของโครงการค้ำประกัน เพื่อเป็นการบรรเทาภาระค่าธรรมเนียมการค้ำประกันให้แก่ผู้ประกอบการ SMEs ภายใต้โครงการ ที่ต้องเริ่มจ่ายค่าธรรมเนียมการค้ำประกันในปี 2565
นายพรชัยฯ กล่าวเพิ่มเติมว่า “มาตรการช่วยเหลือลูกหนี้ที่ได้รับสินเชื่อภายใต้ พ.ร.ก. Soft Loan” จะสามารถช่วยเหลือผู้ประกอบการ SMEs ให้มีภาระหนี้สอดคล้องกับความสามารถในการชำระหนี้ ซึ่งจะช่วยลดโอกาสที่ผู้ประกอบการจะผิดนัดชำระหนี้ อีกทั้งทำให้มีเงินหมุนเวียนเพียงพอต่อการประกอบธุรกิจ และหากผู้ประกอบการ SMEs ต้องการทุนหมุนเวียนเพิ่มเติม ก็สามารถติดต่อสถาบันการเงินเพื่อขอสินเชื่อฟื้นฟูภายใต้พระราชกำหนดการให้
ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 ได้อีกด้วย
สอบถามข้อมูลเพิ่มเติม
บรรษัทประกันสินเชื่ออุตสาหกรรมขนาดย่อม โทร. 02 890 9999
วันพฤหัสบดีที่ 18 พฤศจิกายน 2564
รมช.มนัญญา ปล่อยพันธุ์สัตว์น้ำลงสู่แม่น้ำสะแกกรัง เพิ่มผลผลิตกุ้งก้ามกราม ส่งเสริมเป็นแหล่งท่องเที่ยว จ.อุทัยธานี
รมช.มนัญญา ปล่อยพันธุ์สัตว์น้ำลงสู่แม่น้ำสะแกกรัง เพิ่มผลผลิตกุ้งก้ามกราม ส่งเสริมเป็นแหล่งท่องเที่ยว จ.อุทัยธานี
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงานกิจกรรมปล่อยพันธุ์สัตว์น้ำโครงการปลาไทยคืนถิ่นและเพิ่มผลผลิตกุ้งก้ามกรามลงสู่แม่น้ำสะแกกรัง จำนวนทั้งสิ้น 20,200 ตัว และกุ้ง 500,000 ตัว พร้อมมอบพันธุ์ปลาพื้นถิ่นและพันธุ์กุ้งก้ามกรามให้กับผู้นำชุมชนเพื่อนำไปปล่อยในแหล่งน้ำสาธารณะ ในพื้นที่จังหวัดอุทัยธานี จำนวน 5 แห่ง ณ บริเวณแม่น้ำสะแกกรัง หน้าศาลากลางจังหวัดอุทัยธานี อำเภอเมือง จังหวัดอุทัยธานี
ทั้งนี้ กิจกรรมดังกล่าวเพื่อเป็นการเพิ่มทรัพยากรสัตว์น้ำโดยเฉพาะกุ้งก้ามกรามซึ่งเป็นสัตว์น้ำเศรษฐกิจที่สำคัญและมีมูลค่าสูง และเพื่อสร้างรายได้ให้ชุมชน และส่งเสริมการท่องเที่ยว เนื่องจากอุทัยธานีมีความอุดมสมบูรณ์ไปด้วยอาหารจากแหล่งน้ำธรรมชาติอย่างหลากหลาย มีสัตว์น้ำหลายชนิดที่มีคุณค่าทางเศรษฐกิจ โดยเฉพาะกุ้งก้ามกราม ซึ่งประชาชนในพื้นที่ใช้เป็นอาหารและเพิ่มรายได้ให้แก่เกษตรกรด้านการประมง เชื่อว่าจะเป็นแหล่งที่อยู่อาศัยของกุ้งก้ามกราม และสามารถเจริญเติบโต เพิ่มผลผลิตในแหล่งน้ำ สร้างอาชีพ และสร้างรายได้ ให้คนในพื้นที่เป็นอย่างดี
วันอังคารที่ 21 มิถุนายน 2565
กระทรวงการคลังโดยสรรพสามิตขยายระยะเวลาลดอัตราภาษีน้ำมันสำหรับเครื่องบินไอพ่นออกไปถึง 31 ธันวาคม 2565
เมื่อวันที่ 21 มิถุนายน 2565 ครม.มีมติเห็นชอบตามข้อเสนอของกระทรวงการคลังขยายเวลาการปรับลดอัตราภาษีสรรพสามิตน้ำมันเชื้อเพลิงสำหรับเครื่องบินไอพ่นที่ใช้ในประเทศเหลือลิตรละ 0.20 บาท ออกไปจนถึงวันที่ 31 ธันวาคม 2565
ดร.เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า เมื่อวันที่ 21 มิถุนายน 2565 คณะรัฐมนตรีได้มีมติเห็นชอบตามข้อเสนอของกระทรวงการคลังขยายเวลาการปรับลดอัตราภาษีสรรพสามิตน้ำมันเชื้อเพลิงสำหรับเครื่องบินไอพ่นที่ใช้ในประเทศเหลือลิตรละ 0.20 บาท ออกไปจนถึงวันที่ 31 ธันวาคม 2565 เพื่อสนับสนุนอุตสาหกรรมท่องเที่ยวของไทยให้ช่วยขับเคลื่อนเศรษฐกิจของประเทศให้กลับมาขยายตัวได้อย่างต่อเนื่อง
ตามมติคณะรัฐมนตรีดังกล่าว เป็นการอนุมัติในหลักการร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... ขยายเวลาปรับลดอัตราภาษีสรรพสามิตน้ำมันเชื้อเพลิงสำหรับเครื่องบินไอพ่นสำหรับ อากาศยานภายในประเทศ จากเดิมอัตราลิตรละ 4.726 บาท เป็นลิตรละ 0.20 บาท ออกไปอีก 6 เดือน (ตั้งแต่ 1 กรกฎาคม 2565 – 31 ธันวาคม 2565) ซึ่งจะช่วยลดต้นทุนในการประกอบธุรกิจทำให้ระดับราคาตั๋วเครื่องบินไม่สูงจนกระทบต่อผู้บริโภค และช่วยเยียวยาภาคธุรกิจการบินภายในประเทศให้สามารถกลับมาเปิดเที่ยวบินได้เป็นปกติโดยเร็วที่สุด รวมถึงช่วยฟื้นฟูอุตสาหกรรมการท่องเที่ยวของไทยซึ่งเป็นหนึ่งในอุตสาหกรรมหลักที่ขับเคลื่อนเศรษฐกิจของประเทศหลังจากสถานการณ์การแพร่ระบาดของโรคโควิค 19 คลี่คลายลง
ทั้งนี้ มาตรการขยายระยะเวลาลดอัตราภาษีน้ำมันสำหรับเครื่องบินไอพ่นเป็นหนึ่งในมาตรการสนับสนุนอุตสาหกรรมท่องเที่ยว และลดภาระค่าใช้จ่ายในการเดินทางของประชาชน ซึ่งจะช่วยขับเคลื่อนเศรษฐกิจของประเทศ นอกจากนี้ กระทรวงการคลังโดยกรมสรรพสามิตยังอยู่ระหว่างการศึกษาเพื่อปรับปรุงโครงสร้างภาษีสรรพสามิตเพื่อให้เกิดความเป็นธรรม ยกระดับขีดความสามารถในการแข่งขันของอุตสาหกรรมในประเทศ และช่วยรักษาสิ่งแวดล้อมให้ยั่งยืนต่อไป
วันอังคารที่ 17 สิงหาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานครฯ ครั้งที่ ๑๗/๒๕๖๔
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานครฯ ครั้งที่ ๑๗/๒๕๖๔
ในวันอังคารที่ ๑๗ สิงหาคม ๒๕๖๔ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๗/๒๕๖๔ ร่วมกับคณะอนุกรรมการฯ และเจ้าหน้าที่ที่เกี่ยวข้อง ผ่านระบบการประชุมทางไกล (Video Conference) และห้องประชุม ๑๐-๖ ชั้น ๑๐ อาคารกระทรวงยุติธรรม
ที่ประชุมได้รับทราบสถิติการให้ความช่วยเหลือประชาชนตามภารกิจกองทุนยุติธรรมผ่านระบบ JFReport ประจำปีงบประมาณ ๒๕๖๔ แบ่งเป็น ผู้มาขอรับคำปรึกษากฎหมาย และผู้มาขอรับความช่วยเหลือตามภารกิจของกองทุนยุติธรรม ได้แก่ กรณีการช่วยเหลือประชาชนในการดำเนินคดี กรณีการขอปล่อยชั่วคราวผู้ต้องหาหรือจำเลย กรณีการช่วยเหลือผู้ถูกละเมิดฯ และกรณีการสนับสนุนในการให้ความรู้ทางกฎหมาย
นอกจากนี้ ที่ประชุมได้พิจารณาทบทวนผลการพิจารณาคำขอรับความช่วยเหลือเสนอคณะอนุกรรมการให้ความช่วยเหลือประจำกรุงเทพมหานครฯ คณะที่ ๑ จำนวน ๒ ราย และพิจารณาคำขอรับความช่วยเหลือเสนอคณะอนุกรรมการให้ความช่วยเหลือประจำกรุงเทพมหานครฯ คณะที่ ๑ จำนวน ๑๘ ราย
วันพุธที่ 3 สิงหาคม 2565
สำนักงานการบินพลเรือนแห่งประเทศไทยรายงานความคืบหน้าการเคลื่อนย้ายเครื่องบินของสายการบินนกแอร์ที่ประสบเหตุไถลออกนอกทางวิ่ง
ซึ่งหลายฝ่ายผนึกกำลัง เตรียมเคลื่อนย้ายเครื่องบินประสบเหตุที่ ทชร. ออกจากพื้นที่แล้ว
สำนักงานการบินพลเรือนแห่งประเทศไทย (กพท.) กระทรวงคมนาคม รายงานความคืบหน้าการเคลื่อนย้ายเครื่องบินของสายการบินนกแอร์ที่ประสบเหตุไถลออกนอกทางวิ่ง (Runway Excursion) ขณะที่นักบินกำลังนำเครื่องบินลงจอด ณ ท่าอากาศยานแม่ฟ้าหลวงเชียงราย (ทชร.) ล่าสุด ยังอยู่ระหว่างการเตรียมเคลื่อนย้ายอากาศยานซึ่งเจ้าหน้าที่ที่เกี่ยวข้องกำลังเร่งมืออย่างเต็มที่ เพื่อให้สามารถเคลื่อนย้ายอากาศยานออกจากพื้นที่เกิดเหตุได้อย่างปลอดภัย และเตรียมปรับปรุงทางวิ่งเพื่อให้กลับสู่สภาพตามมาตรฐานความปลอดภัย ก่อนกลับมาเปิดให้บริการตามกำหนดเดิม
จากเหตุการณ์เครื่องบินประสบเหตุไถลออกนอกทางวิ่งที่เกิดขึ้น ทั้งในการจัดหารถลำเลียงผู้โดยสารเพื่ออพยพ การดูแลผู้โดยสาร และการเคลื่อนย้ายอากาศยานหลังเกิดเหตุนั้น สายการบินต้องเป็นผู้รับผิดชอบ ซึ่งล่าสุดกพท. ได้ติดตามการดำเนินงานของสายการบิน พบว่า ในการเคลื่อนย้ายอากาศยาน สายการบินนกแอร์ได้ให้วิศวกรผู้เชี่ยวชาญลงพื้นที่เข้าไปกำกับดูแลการกู้อากาศยานเพื่อให้ขั้นตอนเป็นไปอย่างปลอดภัย พร้อมกันนี้ทางสายการบินยังได้รับความช่วยเหลือในการดำเนินงาน หลังเกิดเหตุ จากหน่วยงานที่เกี่ยวข้องเพื่อให้ภารกิจลุล่วงไปได้ เช่น บริษัท ท่าอากาศยานไทย จำกัด (มหาชน)ท่าอากาศยานแม่ฟ้าหลวงเชียงราย กองทัพอากาศ กรมท่าอากาศยาน และบริษัท การบินไทย จำกัด (มหาชน)เพื่อช่วยก่อสร้างถนนชั่วคราวเตรียมลำเลียงเครื่องบินลำที่เกิดเหตุออกจากทางวิ่ง รวมถึง บริษัท ปตท. จำกัด (มหาชน) ที่ได้ถ่ายน้ำมันเชื้อเพลิงออกจากอากาศยานแล้ว
เจ้าหน้าที่หน้างานกำลังเร่งปฏิบัติงานเพื่อเตรียมเคลื่อนย้ายอากาศยานให้ออกมาได้อย่างปลอดภัยภายใต้สภาพอากาศที่ระหว่างวันมีฝนตก และหลังจากนี้จะเร่งเคลียร์ทางวิ่งเพื่อให้สามารถกลับมาเปิดให้บริการได้อีกครั้ง อย่างไรก็ตาม สายการบินนกแอร์จะมีการแถลงข่าวความคืบหน้าในช่วงบ่ายของวันพรุ่งนี้
ทั้งนี้ กพท. ได้ประสานสายการบินนกแอร์และ ทชร. ในการบริหารจัดการความปลอดภัย (Safety Management) ตามมาตรการควบคุมความเสี่ยง (Risk Control Measure) พร้อมทั้งส่งเจ้าหน้าที่เข้าทำการตรวจสอบความพร้อมของสนามบินให้เป็นไปตามมาตรฐานก่อนเปิดให้บริการอีกครั้ง
วันเสาร์ที่ 16 ตุลาคม 2564
รมว.เฮ้ง ปลื้ม เว็บ “ไทยมีงานทำ” ตอบโจทย์คนหางาน แห่ใช้บริการกว่า 3.9 แสนคน
กระทรวงแรงงาน แนะประชาชนหางาน เว็บไซต์ ไทยมีงานทำ.doe.go.th และผ่านแอปฯ “ไทยมีงานทำ”  และที่รวบรวมตำแหน่งงานครอบคลุมทั้งภาครัฐ เอกชน และตำแหน่งงานจากบริษัทจัดหางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน ยกระดับการให้บริการจัดหางาน และจ้างงาน ผ่านระบบออนไลน์ บนแพลตฟอร์ม “ไทยมีงานทำ” เว็บหางานและหลักสูตรฝึกอบรมที่ประชาชนสามารถเข้าถึงตำแหน่งงานที่สนใจและเหมาะสมกับตนเอง หลักสูตรฝึกอบรมเพื่อพัฒนาทักษะและเพิ่มโอกาสการมีงานทำ โดยเป็นช่องทางรองรับความต้องการจ้างงานทั้งจากภาครัฐและภาคเอกชน ซึ่งพร้อมให้บริการทั้ง Web Application และ Mobile Application
“พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน กำชับกระทรวงแรงงานบูรณาการร่วมกับทุกฝ่าย เพื่อแก้ปัญหาการว่างงาน ดูแลให้คนหางานเข้าถึงการจ้างงานที่สะดวกรวดเร็ว ส่งเสริมให้คนไทยมีงานทำ เพื่อมีรายได้เลี้ยงดูตนเองและครอบครัว ซึ่งผมได้สำรวจและเตรียมตำแหน่งงานไว้แล้ว 222,871 อัตราจากทั่วประเทศ ส่วนใหญ่อยู่ในอุตสาหกรรมการผลิต ก่อสร้าง อุปกรณ์การแพทย์ แต่ภายหลังจากเปิดประเทศในวันที่ 1 พ.ย. 64 ทิศทางการจ้างงานในภาคการท่องเที่ยว การบริการและโรงแรม รวมทั้งภาคความบันเทิงจะปรับตัวในทิศทางที่ดีขึ้น ซึ่งทั้งคนหางานที่ต้องการสมัครงาน และนายจ้างที่ต้องการประกาศรับสมัครงาน สามารถใช้บริการจัดหางานออนไลน์กับกระทรวงแรงงานได้ที่เว็บไซต์ ไทยมีงานทำ.doe.go.th หรือ Application “ไทยมีงานทำ” ที่รวบรวมตำแหน่งงานไว้มากที่สุด และพร้อมให้บริการโดยไม่มีค่าใช้จ่าย โดยตั้งแต่เดือนตุลาคม 2563 – กันยายน 2564 มีผู้สมัครงานมาใช้บริการ จำนวน 396,275 คน บรรจุงานแล้ว 283,202 คน และยังมีตำแหน่งงานว่างรองรับคนหางานอีก 222,871 อัตรา” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า แพลตฟอร์ม “ไทยมีงานทำ” ได้อัพเดตและรวบรวมข้อมูลการจ้างงานจากภาครัฐที่เชื่อมโยงข้อมูลจากสำนักงาน ก.พ. โดยมีตำแหน่งงานจากหน่วยงานราชการกว่า 300 หน่วยงาน ตำแหน่งงานภาคเอกชน และบริษัทจัดหางานชั้นนำ อาทิ บริษัท จัดหางาน จ๊อบบีเคเค ดอท คอม จำกัด บริษัท จัดหางานจ็อบท็อปกัน จำกัด บริษัท จัดหางาน อเด็คโก้ (ประเทศไทย) จำกัด บริษัท จัดหางาน แมนพาวเวอร์ โปรเฟสชั่นแนล แอนด์ เอ็กเซ็กคูทีฟ จำกัด และบริษัท จัดหางาน เพอร์ซอลเคลลี่ เอชอาร์ เซอร์วิสเซส (ประเทศไทย) จำกัด และ หลักสูตรการฝึกอบรมต่างๆ ให้บริการประชาชนแบบออนไลน์โดยไม่เสียค่าใช้จ่าย ซึ่งจะช่วยให้เข้าถึงตำแหน่งงานได้มากขึ้น นอกจากคนหางานจะสามารถค้นหาข้อมูลตำแหน่งงานที่เหมาะสมกับตัวเองมากที่สุด โดย Matching ตำแหน่งงานตามพื้นที่ และ ภูมิลำเนา การจับคู่ตำแหน่งงานจากความรู้ ความสามารถ และทักษะที่มีอยู่แล้ว ยังมีการให้บริการประกาศรับสมัครงานสำหรับนายจ้าง สถานประกอบการ โดยลงทะเบียนนายจ้าง เพื่อประกาศตำแหน่งงาน และคัดลอกรายชื่อผู้หางาน
ทั้งนี้ คนหางาน ผู้ว่างงาน ผู้ได้รับผลกระทบจากสถานการณ์การแพร่ระบาดของโรคโควิด -19 ผู้ที่ต้องการมีงานทำ และนายจ้าง สถานประกอบการ หากมีข้อสงสัยสามารถสอบถามเพิ่มเติมได้ที่ สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694